मारपीट के आरोप में अकाली सरपंच समेत 8 पर केस दर्ज
मोगा| थानानिहाल सिंह वाला पुलिस ने गांव मधेके निवासी व्यक्ति से मारपीट के आरोप में गांव के ही सरपंच सहित 8 लोगों पर मामला दर्ज किया है। वजह रंजिश पुरानी चुनावी रंजिश को बताया गया है। पुलिस को दर्ज करवाई शिकायत में मनप्रीत सिंह पुत्र जगतार सिंह निवासी मधेके ने बताया कि उसने वोटों के दौरान आम आदमी पार्टी का समर्थन किया था। इसी रंजिश को लेकर गांव के ही सरपंच हरनाम सिंह, अमृतपाल सिंह, गुरप्रीत सिंह, अमरपाल सिंह, अवतार सिंह, निर्मल सिंह, जसकरण सिंह तथा हरप्रीत सिंह ने उससे मारपीट की। पुलिस ने घायल के बयान पर सरपंच सहित 8 लोगों के खिलाफ मामला दर्ज कर लिया है लेकिन अभी तक किसी की भी गिरफ्तारी नहीं हुई।
bho_Deva hin_Deva